
CAIS AM GYMERADWYAETH FOESEGOL 

Er mwyn i fudd ddeillio o ymchwil ac i leihau’r risg o niwed, mae’n rhaid ei gynnal yn foesegol. Mae’n bosibl na fydd ymchwilydd wedi'i ddiogelu gan yswiriant y Brifysgol os na chafwyd cymeradwyaeth foesegol cyn cychwyn.

Mae’r Brifysgol yn dilyn diffiniad yr OECD o weithgarwch ymchwil a geir yn llawlyfr Frascati:  “gwaith creadigol a gyflawnir mewn modd systematig er mwyn cynyddu’r stôr o wybodaeth, yn cynnwys gwybodaeth am ddyn, diwylliant a chymdeithas, a’r defnydd o’r stôr hwn o wybodaeth i lunio cymwysiadau newydd”. Yn hynny o beth, mae hyn yn cwmpasu gweithgareddau a gyflawnir gan aelodau’r staff, myfyrwyr ymchwil ôl-raddedig, a myfyrwyr ôl-raddedig ac israddedig a addysgir sy’n gweithio ar draethodau hir/prosiectau.

Gelwir yr unigolyn sy’n ymgymryd â’r gweithgarwch ymchwil yn “brif ymchwilydd”.

Nid oes angen cymeradwyaeth foesegol ar gyfer archwiliadau arferol, adolygiadau perfformiad, astudiaethau sicrhau ansawdd, profion o fewn gofynion addysgol arferol, a beirniadaeth lenyddol neu artistig.

Darllenwch y nodiadau canllaw cyn cwblhau HOLL adrannau’r ffurflen.

Rhaid i’r ffurflen hon gael ei chwblhau a’i chymeradwyo cyn ymgymryd ag unrhyw weithgarwch ymchwil. Gweler y Rhestr Wirio am fanylion y broses ar gyfer categorïau gwahanol o geisiadau.  

ADRAN A: Amdanoch Chi (Prif Ymchwilydd)

	Enw llawn:
	Xxxxx xxxxxx

	Ticiwch bob blwch sy’n berthnasol:

	Aelod o staff: 
	☒	Myfyriwr:
	☐	Cymrawd Ymchwil Anrhydeddus:
	☐


	Cyfadran/Ysgol/Canolfan: 
	Yr Athrofa

	Campws:
	Townhill

	Cyfeiriad e-bost:
	xxxxx@uwtsd.ac.uk 

	Rhif Ffôn Cyswllt:
	xxxxxxxxxx

	I fyfyrwyr: 

	Rhif Myfyriwr:
	
	Israddedig
	☐
	Rhaglen Astudio:
	PhD
	Ôl-raddedig a Addysgir
	☐
	Cyfarwyddwr Astudiaethau/ Goruchwyliwr:
	Dr U N Arall
Cyfarwyddwr Astudiaethau
	Ymchwil
	☒


ADRAN B: Cymeradwyaeth ar gyfer Gweithgarwch Ymchwil

	A yw’r gweithgarwch ymchwil wedi’i gymeradwyo mewn egwyddor?
(gweler y Nodiadau Canllaw ynglŷn â’r broses gymeradwyo briodol ar gyfer lefelau ymchwil gwahanol gan gategorïau gwahanol o unigolion)
	YDY
	☒	NAC YDY
	☐
	     
	Dyddiad

	Os Ydy, nodwch ffynhonnell y gymeradwyaeth (a’r dyddiad os yw’n wybyddus)
	Pwyllgor Graddau Ymchwil
	☐	

	
	Pwyllgor Ymchwil y Gyfadran
	☐	

	
	Arall (noder)
Deon Cynorthwyol Ymchwil
	☒	Xx/xx/2018


Mae’n rhaid cael cymeradwyaeth mewn egwyddor gan y ffynhonnell berthnasol cyn gwneud cais am gymeradwyaeth foesegol.

ADRAN C:  Deunyddiau Canllaw Moesegol Allanol

	Rhestrwch y dogfennau canllaw moesegol craidd y cyfeiriwyd atynt wrth gwblhau’r ffurflen hon (gan gynnwys unrhyw godau moeseg ymchwil penodol i’r ddisgyblaeth, a hefyd unrhyw ganllawiau moesegol penodol yn ymwneud â’r fethodoleg arfaethedig).  Ticiwch i gadarnhau fod eich cynnig ymchwil yn cydymffurfio â’r codau a’r canllawiau hyn.

	BERA (2011) Ethical Guidelines for Educational Research
	☒
	PCYDDS (2015) Cod Ymarfer Moeseg ac Integredd Ymchwil 2015-2018
	☒

	PCYDDS (2016) Polisi Rheoli Data Ymchwil 
	☒



ADRAN D: Gweithgarwch Ymchwil Cydweithredol Allanol

	A yw’r gweithgarwch ymchwil yn cynnwys cydweithwyr y tu allan i’r Brifysgol?
	YDY
	☒
	NAC YDY
	☐

	
Os Ydy, rhowch enw’r sefydliad allanol ac enw a manylion cyswllt y prif berson cyswllt: 

	Sefydliad
	xxxxxxxx

	Enw’r person cyswllt
	Xxxxx xxxxxxx

	Cyfeiriad e-bost y person cyswllt
	xxxxxxx@xxxx.com



Pan fo’r gweithgarwch ymchwil yn cael ei gynnal mewn cydweithrediad â sefydliad allanol
	A oes gan y sefydliad hwn ei system cymeradwyaeth foesegol ei hun?
	OES
	☐
	NAC OES
	☐

	Os Oes, atodwch gopi o unrhyw gymeradwyaeth derfynol (neu gymeradwyaeth interim) gan y sefydliad



ADRAN E:  Manylion y Gweithgarwch Ymchwil

	Teitl dangosol:
	Effaith ymchwil ar arfer a hunaniaeth broffesiynol i hyfforddeion y Rhaglen Athrawon Graddedig a’u mentoriaid

	Dyddiad cychwyn arfaethedig: 
	Mehefin 2018
	Dyddiad gorffen arfaethedig: 
	Mehefin 2022

	Pwrpas y gweithgarwch ymchwil (yn cynnwys nodau ac amcanion)
Amlinellwch bwrpas, nodau ac amcanion y gweithgarwch ymchwil, yn cynnwys cwestiynau ymchwil allweddol. Dangoswch yn gryno sut mae ymchwil cyfredol wedi llywio’r gweithgarwch arfaethedig ac eglurwch beth fydd y gweithgarwch ymchwil yn ei ychwanegu a sut mae’n mynd i’r afael â maes pwysig. (Uchafswm o 300 o eiriau) 

	Nod: Archwilio’r profiad o ddatblygu arfer seiliedig ar ymchwil i hyfforddeion ar y Rhaglen Athrawon Graddedig, a’u mentoriaid yn yr ysgol, ac ymchwilio i fodelau partneriaeth rhwng ysgolion a’r brifysgol mewn Addysg Gychwynnol Athrawon.

Amcanion
· Adeiladu ar ymchwil blaenorol i hunaniaeth ac arfer proffesiynol datblygol hyfforddeion ac athrawon, ac i’r defnydd o ddulliau creadigol mewn ymchwil addysg;
· Cynhyrchu data ar effaith datblygu gweithlu addysg sy’n weithgar ym maes ymchwil yng Nghymru; 
· Cyfrannu at drafodaeth ehangach a dadleuon beirniadol ynghylch yr effeithiau ar addysgeg yn sgil cyd-ddylunio ymchwil mewn partneriaeth rhwng hyfforddai a mentor; 
· Ymateb i agendâu Llywodraeth Cymru ynghylch arfer seiliedig ar ymchwil mewn addysg;
· Gwneud argymhellion i’r Drindod Dewi Sant, XXX, a Llywodraeth Cymru, ar gyfer cefnogi datblygiad gweithlu addysg sy’n ymwybodol o ymchwil ac sy’n weithgar yn y maes.

Cwestiynau Ymchwil
Beth yw effaith ymchwil ar arfer a hunaniaeth broffesiynol hyfforddeion y Rhaglen Athrawon Graddedig a’u mentoriaid, a beth yw’r goblygiadau o ran datblygu gweithlu addysg gweithgar ym maes ymchwil yng Nghymru?
Beth yw manteision a heriau hyfforddi athrawon yn y gweithle, a beth yw’r effaith ar hunaniaeth broffesiynol?

Cyd-destun
Yn ddiweddar mae Llywodraeth Cymru wedi comisiynu adolygiadau o’r cwricwlwm, a darpariaeth Addysg Gychwynnol Athrawon (AGA). Mae’r adroddiadau terfynol, Dyfodol Llwyddiannus (Donaldson, 2015), ac Addysgu Athrawon Yfory (Furlong, 2015) yn cynnig ailwampio'r cwricwlwm yn llwyr, ac ail-achredu Addysg Gychwynnol Athrawon. Mae Furlong (2015) a Donaldson (2015) yn dadlau o blaid cael addysgeg sy’n seiliedig ar dystiolaeth yn sail i addysgu, a gwerth dysgu arfer sy’n seiliedig ar ymchwil mewn AGA. 
Eleni, mae Llywodraeth Cymru (LlC) wedi gofyn i ddarparwyr Addysg Gychwynnol Athrawon gynnwys achrediad yn rhan o’r Rhaglen Athrawon Graddedig (RhAG) fel y gall hyfforddeion ennill rhagor o gymwysterau ac dod yn fwy gweithgar ym maes ymchwil. Mae’r RhAG yn llwybr ôl-raddedig i addysgu ac yn seiliedig mewn ysgolion. O fis Medi 2017, bydd y Drindod Dewi Sant yn darparu rhaglen achredu beilot gyda charfan y RhAG. Bydd pum hyfforddai a’u mentoriaid yn cyd-ddylunio prosiectau ymchwil gweithredol sy’n mynd i’r afael â mater a ddynodwyd ganddynt o fewn eu hysgol eu hunain, er mwyn ennill credydau Lefel 7. Bydd y gweithgarwch ymchwil newydd hwn ar lefel ôl-raddedig yn ffurfio canolbwynt y prosiect ymchwil.{

(dylai’r blwch hwn fynd yn fwy wrth i chi deipio)

	Dulliau arfaethedig
Rhowch grynodeb byr o’r holl ddulliau y gellid eu defnyddio yn y gweithgarwch ymchwil, gan ei gwneud yn glir pa dechnegau penodol fydd o bosibl yn cael eu defnyddio. Os ystyrir yn ddiweddarach bod dulliau heblaw am y rhai a restrwyd yn yr adran hon yn briodol, bydd angen cymeradwyaeth foesegol ychwanegol ar gyfer y dulliau hynny. (Uchafswm o 600 o eiriau) 

	
{
Trosolwg o’r Fethodoleg
Bydd y prosiect ymchwil yn defnyddio dulliau cymysg i gynhyrchu data ansoddol sy’n archwilio cysyniadau hunaniaeth broffesiynol. Bydd yr ymchwil yn canolbwyntio ar ddulliau creadigol sy’n galluogi archwilio canfyddiadau a chynrychioliadau o’r hunan, gan dynnu ar waith Stouffer et al (2009), (Gauntlett, 2007), (Thompson a Holland, 2005), a Mannay (2010).

Dulliau
1. Adolygiad llenyddiaeth yn ymwneud â hunaniaeth broffesiynol ac Addysg Gychwynnol Athrawon;
2. Arolwg i’r holl hyfforddeion a mentoriaid ar y Rhaglen Athrawon Graddedig sy’n canolbwyntio ar fanteision, heriau ac effaith hyfforddiant yn y gweithle;
3. Cyfweliadau dilynol gyda thrawstoriad o’r garfan i gynhyrchu data ansoddol sy’n cwestiynu materion  godwyd yn yr ymatebion i’r arolwg. Caiff y rhain eu recordio er mwyn sicrhau eglurder a chywirdeb y cofio;
4. Creu llyfr lloffion amlgyfrwng ar gyfer pum partneriaeth o hyfforddeion a mentoriaid, gan gynnal ymchwil gweithredol a gyd-ddyluniwyd.  Gwahoddir y cyfranogwyr i greu llyfr lloffion amlgyfrwng a all gynnwys ystod o destunau mewn ymateb i set o gwestiynau safonedig yn ymwneud â’r profiad o hyfforddiant athrawon yn y gweithle. Gall y llyfr lloffion gynnwys lluniau, anodi, cyfryngau clyweled, braslunio, mapio, rhyddiaith fyfyriol, ond ni fydd yn gyfyngedig i’r rhain.
5. Cyfweliadau dilynol i drafod profiad pob cyfranogwr a sut mae wedi cynrychioli’i arfer ymchwil. Caiff y rhain eu recordio er mwyn sicrhau eglurder a chywirdeb y cofio.

(dylai’r blwch hwn fynd yn fwy wrth i chi deipio)




	Lleoliad y gweithgarwch ymchwil
Nodwch yr holl leoliadau lle cynhelir y gweithgarwch ymchwil.

	
Y Drindod Dewi Sant, ac ysgolion partner cynradd, uwchradd ac ysgolion arbennig yn Ne-orllewin Cymru

(dylai’r blwch hwn fynd yn fwy wrth i chi deipio)

	Gweithgarwch ymchwil y tu allan i’r DU
Os cynhelir gweithgarwch ymchwil dramor, chi sy’n gyfrifol am sicrhau y cydymffurfir ag ystyriaethau moesegol lleol ac y ceisir y caniatâd perthnasol. Nodwch unrhyw ganllawiau lleol sy’n bodoli (e.e. gan gymdeithasau proffesiynol lleol/cymdeithasau dysgedig/prifysgolion) a nodwch a yw’r rhain yn cynnwys amodau moesegol y tu hwnt i’r hyn sy’n arferol yn y DU (rhowch fanylion unrhyw drwyddedau neu ganiatâd sydd eu hangen). Yn ogystal nodwch a oes unrhyw faterion moesegol penodol yn codi yn sgil y cyd-destun lleol lle cynhelir y gweithgarwch ymchwil, er enghraifft, materion diwylliannol sensitif neu achosion lle mae’r cyfranogwyr yn agored i niwed.

	
Ddim yn berthnasol

(dylai’r blwch hwn fynd yn fwy wrth i chi deipio)




ADRAN F: Cwmpas y Gweithgarwch Ymchwil

	A fydd y gweithgarwch ymchwil yn cynnwys:
	
BYDD
	
NA FYDD

	Defnyddio holiadur neu offeryn ymchwil tebyg?
	☒
	☐

	Defnyddio cyfweliadau?
	☒
	☐

	Defnyddio dyddiaduron?
	☐
	☒

	Arsylwi ar gyfranogwyr a hwythau'n ymwybodol o hynny?
	☐
	☒

	Arsylwi ar gyfranogwyr a hwythau ddim yn ymwybodol o hynny?
	☐
	☒

	Defnyddio recordio fideo neu sain?
	☒
	☐

	Mynediad i wybodaeth bersonol neu gyfrinachol heb gydsyniad penodol y cyfranogwyr? 
	☐
	☒

	Defnyddio unrhyw gwestiynau, ysgogiadau prawf neu gyflwyniad a allai, ym mhrofiad rhai, achosi niwed / tramgwydd corfforol, meddyliol neu emosiynol? 
	☐
	☒

	Cyflawni unrhyw weithredoedd a allai achosi embaras neu effeithio ar hunan-barch? 
	☐
	☒

	Ymchwilio i gyfranogwyr sy’n ymwneud â gweithgareddau anghyfreithlon? 
	☐
	☒

	Defnyddio gweithdrefnau sy’n cynnwys twyll?
	☐
	☒

	Gweini unrhyw sylwedd, cyfrwng neu blasebo? 
	☐
	☒

	Gweithio gydag anifeiliaid fertebraidd byw?
	☐
	☒

	Dulliau eraill o gasglu data gwreiddiol. Eglurwch yn y blwch hwn

Llyfr lloffion a luniwyd gan gyfranogwyr i gynnwys ystod o destunau cyfryngol, megis lluniau, cofnodion ysgrifenedig, cyfryngau clyweled. Y cynnwys i’w benderfynu gan gyfranogwyr ymchwil.
	☒
	☐



Os atebwyd NA FYDD i bob cwestiwn, yna mae’r gweithgarwch ymchwil yn isel ei risg (yn foesegol) a gall fod wedi’i eithrio rhag rhai o’r adrannau canlynol (gweler y Nodiadau Canllaw). 

Os atebwyd BYDD i unrhyw gwestiwn, ni ddylid ymgymryd â gweithgarwch ymchwil tan y ceir cymeradwyaeth foesegol lawn. 

ADRAN G: Cyfranogwyr Arfaethedig

	Pwy yw’r cyfranogwyr arfaethedig:
	
IE
	
NA

	Myfyrwyr neu staff yn y Brifysgol?
	☒
	☐

	Oedolion (dros 18 oed ac sy’n gymwys i gydsynio)?
	☒
	☐

	Oedolion agored i niwed?
	☐
	☒

	Plant dan 18?
	☐
	☒

	Carcharorion?
	☐
	☒

	Troseddwyr ifanc?
	☐
	☒

	Y rhai y gellid ystyried bod ganddynt berthynas arbennig o ddibynnol â’r ymchwilydd neu ddidolwr?
	☐
	☒

	Pobl sy’n ymwneud â gweithgareddau anghyfreithiol?
	☐
	☒

	Eraill (noder):


	☐
	☒



	Niferoedd a ffynhonnell y cyfranogwyr
Rhowch amcangyfrif o’r nifer disgwyliedig o gyfranogwyr. Sut byddwch chi’n dynodi cyfranogwyr a sut cânt eu recriwtio? 

	
Bydd y prosiect yn cynnwys arolwg o’r garfan gyfan, a chyfweliadau dilynol â sampl gynrychiadol o gyfranogwyr, a ddewiswyd i roi trawstoriad o ymatebion o ystod o ysgolion cynradd, uwchradd ac ysgolion arbennig, a lleoliadau daearyddol. 

Gwahoddir carfan gyfan o hyfforddeion y RhAG i gwblhau’r holiadur, ynghyd â’u mentoriaid yn yr ysgol. Bydd cwblhau’r arolwg yn wirfoddol. Cyfanswm i gwblhau’r arolwg = uchafswm o 31.
Cyfweliadau dilynol gydag uchafswm o 8 cyfranogwr

Cwblheir y llyfrau lloffion gan sampl bwriadus o hyfforddeion. Mae’r rhesymau yn rhai pragmatig yn bennaf. Dim ond pump o’r hyfforddeion fydd yn cyflawni prosiect ymchwil gweithredol Lefel 7, mewn partneriaeth â’u mentoriaid yn yr ysgol, a dyna fydd canolbwynt yr ymchwil. 

Nifer fydd yn ymwneud â’r llyfrau lloffion a  chyfweliadau dilynol = uchafswm o 10

(dylai’r blwch hwn fynd yn fwy wrth i chi deipio)



	Gwybodaeth i gyfranogwyr:
	
BYDDAF
	NA FYDDAF
	
AMH.

	A fyddwch chi’n disgrifio’r prif weithdrefnau ymchwil i gyfranogwyr ymlaen llaw, fel eu bod yn cael gwybod beth i’w ddisgwyl?
	☐
	☐
	☐

	A fyddwch chi’n dweud wrth y cyfranogwyr fod eu cyfranogiad yn wirfoddol?
	☒
	☐
	☐

	A fyddwch chi’n cael cydsyniad ysgrifenedig gan y rhai sy’n cymryd rhan?
	☒
	☐
	☐

	A fyddwch chi’n egluro wrth y cyfranogwyr na fydd gwrthod cymryd rhan yn yr ymchwil yn effeithio ar eu triniaeth neu’u haddysg (os yn berthnasol)?
	☒
	☐
	☐

	Os yw’r ymchwil yn arsylwadol, a fyddwch chi’n gofyn i’r cyfranogwyr am eu cydsyniad i gael eu harsylwi?
	☐
	☐
	☒

	A fyddwch chi’n dweud wrth y cyfranogwyr eu bod yn gallu tynnu’n ôl o’r ymchwil ar unrhyw adeg ac am unrhyw reswm?
	☒
	☐
	☐

	Gyda holiaduron, a fyddwch chi’n rhoi’r dewis i gyfranogwyr i hepgor cwestiynau nad ydynt am eu hateb?
	☒
	☐
	☐

	A fyddwch chi’n dweud wrth y cyfranogwyr yr ymdrinnir â’u data yn gwbl gyfrinachol ac, os y’u cyhoeddir, na ellir eu hadnabod fel eu data hwy?
	☒
	☐
	☐

	A fyddwch yn cynnal ôl-drafodaeth gyda'r cyfranogwyr wedi iddynt gymryd rhan, mewn modd sy’n briodol i’r math o ymchwil a gynhaliwyd?
	☒
	☐
	☐

	Os atebwyd NA FYDDAF i unrhyw rai o’r cwestiynau uchod, rhowch eglurhad 

	

(dylai’r blwch hwn fynd yn fwy wrth i chi deipio)



	Gwybodaeth i gyfranogwyr: 
	
BYDD
	NA FYDD
	
AMH.

	A fydd pob cyfranogwr yn cael ei dalu? 
	☒
	☒
	☐

	A fydd offer trydanol arbenigol neu offer arall yn cael ei ddefnyddio gyda’r cyfranogwyr?
	☐
	☒
	☐

	A fydd unrhyw fuddiannau ariannol neu fuddiannau eraill i’r ymchwilydd neu’r Brifysgol yn deillio o’r astudiaeth hon?
	☒
	☐
	☐

	A fydd y gweithgarwch ymchwil yn cynnwys camarwain cyfranogwyr yn fwriadol mewn unrhyw fodd, neu guddio nodau penodol yr astudiaeth yn rhannol neu’n llawn?
	☐
	☒
	☐

	Os atebwyd BYDD i unrhyw gwestiwn, rhowch fanylion llawn 

	
Ariennir yr ymchwil gan XXX. Gwneir hyn yn amlwg yn y taflenni gwybodaeth i gyfranogwyr a’r adroddiadau dilynol.

(dylai’r blwch hwn fynd yn fwy wrth i chi deipio)



ADRAN H: Risgiau a Ragwelir

	
Amlinellwch unrhyw risgiau a ragwelir a allai gael effaith niweidiol ar unrhyw rai o’r cyfranogwyr, yr ymchwilwyr a/neu’r Brifysgol, a’r camau a gymerir i fynd i’r afael â nhw. 

Os ydych wedi cwblhau asesiad risg llawn (er enghraifft fel sy’n ofynnol gan labordy, neu gydweithiwr ymchwil allanol) gallwch atodi’r asesiad hwnnw i’r ffurflen hon.

	A oes asesiad risg llawn wedi’i gwblhau a’i atodi?

Oes		 ☐
Nac oes	 ☒


	Risgiau i gyfranogwyr
Er enghraifft:  gofid emosiynol, datgelu ariannol, niwed corfforol, trosglwyddo data personol, gwybodaeth sefydliadol sensitif

	
1. Mae’n bosibl y bydd cyfranogwyr yn teimlo’n anesmwyth yn ystod y broses ymchwil, yn ystod y cyfweliad wrth drafod eu prosiect ymchwil eu hunain neu’r Llyfr Lloffion maent wedi’i greu a’r modd mae’n cynrychioli eu harfer proffesiynol. Er enghraifft, mae’n bosibl y bydd y cyfranogwr yn teimlo bod ei arfer yn cael ei feirniadu os yw’r ymchwilydd yn cwestiynu rhai strategaethau/dulliau penodol a nodir wrth drafod y Llyfr Lloffion.

Rheoli: bydd yr ymchwilydd yn cymryd camau i leihau unrhyw ymdeimlad o ymyrraeth ac yn tawelu meddwl y cyfranogwyr trwy roi sicrwydd bod yr ymchwil yn anfarnol, ac nad yw’n effeithio ar y rhaglen RhAG, nac ar swydd y cyfranogwr. Bydd yr ymchwilydd yn egluro’r ymchwil, yn ceisio ac yn derbyn cydsyniad gwybodus gwirfoddol cyn i’r ymchwil ddigwydd, ac yn hysbysu’r cyfranogwr o’r hawl i dynnu’n ôl.  Yn ogystal cynhelir ôl-drafodaeth gyda’r cyfranogwyr.


2. ‘Baich biwrocratig’ yr ymchwil – mae’n bosibl y bydd y cyfranogwyr yn teimlo bod y cyfweliadau a chreu’r Llyfr Lloffion yn cymryd amser a gallent dynnu’n ôl o’r ymchwil neu roi’r gorau iddo.

Rheoli: Bydd yr ymchwilydd yn lleihau effaith yr ymchwil ar oriau gwaith arferol a llwyth gwaith cyfranogwyr trwy gynnal y cyfweliadau ar dir yr ysgol neu’r Drindod Dewi Sant, ar amser sy’n gyfleus i’r cyfranogwyr er mwyn cwtogi ar amser ychwanegol  neu deithio.


3. Mae’n bosibl y bydd y cyfranogwr yn teimlo ei fod yn cael ei orfodi i roi ymatebion cadarnhaol neu unochrog i gwestiynau.

Rheoli: Bydd y risg o orfodaeth yn cael ei lleihau trwy lunio canllaw cyfweld lled-strwythuredig sy’n cynnal trywydd holi niwtral, a thrwy’i gwneud yn glir drwy’r daflen wybodaeth i gyfranogwyr ac ar lafar fod yr ymchwil yn anfarnol ac nad yw’n effeithio ar asesiad y rhaglen RhAG, nac ar rôl broffesiynol y cyfranogwr. 


4. Risg fechan bosibl na fyddant yn anhysbys. Mae gan y rhaglen RhAG yn y Drindod Dewi Sant garfan gymharol fach gydag ysgolion partner yn yr un ardal ddaearyddol.  Gallai fod yn bosibl felly gasglu enwau’r ysgolion, ac felly’r cyfranogwyr, o’r ymchwil a gyhoeddir. Caiff hyn ei egluro i’r cyfranogwyr yn rhan o'r broses cydsyniad gwybodus gwirfoddol.

Rheoli: Bydd data cyfranogwyr yn cael eu trin yn anhysbys; ni fydd unrhyw wybodaeth sy’n dynodi cyfranogwyr yn cael ei gynnwys yn yr ymchwil a gyhoeddir.  Caiff y data eu cadw’n ddiogel ar yriant fflach wedi’i amgryptio, neu ar weinydd y Drindod Dewi Sant, a’i gadw yn unol â Pholisi Rheoli Data Ymchwil y Drindod Dewi Sant, fel na fydd unrhyw un heblaw’r ymchwilydd yn gallu cael mynediad i ddata cyfranogwyr.

(dylai’r blwch hwn fynd yn fwy wrth i chi deipio)

	Os yw’r gweithgarwch ymchwil yn cynnwys pynciau sensitif neu bynciau sy’n peri gofid neu gywilydd (e.e. gweithgarwch rhywiol, defnydd o gyffuriau) neu faterion sy’n debygol o ddatgelu gwybodaeth sy’n galw am weithredu pellach (e.e. gweithgarwch troseddol), rhowch fanylion y gweithdrefnau i ddelio â’r materion hyn, gan gynnwys unrhyw gefnogaeth/gyngor (e.e. rhifau llinellau cymorth) a gynigir i’r cyfranogwyr. Sylwer, lle bo hynny’n berthnasol, y dylai gweithdrefnau cydsynio ei gwneud yn glir os darganfyddir rhywbeth sydd neu a allai fod yn anghyfreithlon yn ystod prosiect, ei bod yn bosibl y bydd angen ei ddatgelu i’r awdurdodau priodol

	
Ddim yn berthnasol

(dylai’r blwch hwn fynd yn fwy wrth i chi deipio)

	[bookmark: _GoBack]Risgiau i’r ymchwilydd
Er enghraifft:  diogelwch personol, niwed corfforol, gofid emosiynol, risg o gyhuddiad o niwed/ anwedduster, gwrthdaro buddiannau

	
1. Risg o anesmwythyd os yw’r cyfranogwr yn teimlo’i fod yn cael ei orfodi, ei roi dan bwysau, neu yn ymateb yn negyddol mewn rhyw ffordd arall  i drywydd yr holi yn ystod cyfweliad, neu drafodaeth yn ystod grwpiau ffocws.

Rheoli: Hysbysir y cyfranogwyr am nodau, amcanion, diben a deilliannau posibl yr ymchwil, o ran sut y caiff ei rannu a chyda phwy, i leihau unrhyw bryderon am y broses ymchwil. Bydd y cyfranogwyr wedi rhoi cydsyniad gwybodus gwirfoddol, ar ôl darllen taflen wybodaeth, ac felly byddant yn ymwybodol o fanylion yr ymchwil. Caiff y canllaw cyfweld ei lunio’n ofalus i sicrhau niwtraliaeth a chynwysoldeb, gan geisio cynhyrchu data sy’n ateb y cwestiynau ymchwil yn unig. Pe bai’r ymchwilydd mewn sefyllfa lle mae’n teimlo’n anesmwyth, dilynir gweithdrefnau adrodd y Brifysgol.

2. Gallai gweithio ar ei ben ei hun mewn lleoliadau arsylwi/cyfweld roi’r ymchwilydd mewn perygl.

Rheoli: bydd y lleoliadau yn fannau cyhoeddus – ysgolion partner neu gampws y Drindod Dewi Sant, lle bydd pobl eraill yn bresennol, a bydd asesiadau risg iechyd a diogelwch wedi cael eu cynnal. Cynhelir cyfweliadau’n breifat i sicrhau cyfrinachedd, ond mewn lleoliadau lle bydd modd ceisio cymorth yn hawdd petai unrhyw broblem yn codi. Er enghraifft, mewn dosbarth gyda’r drws ar agor, oddi ar goridor canolog.

3. Risg i’r ymchwil/ydd bod y data’n annibynadwy os, er enghraifft, yw’r cyfranogwr dan bwysau amser neu os yw’n teimlo bod maint/lefel y mewnbwn sydd ei angen yn cael effaith negyddol arno. 

Rheoli: Bydd yr ymchwilydd yn cymryd camau i sicrhau bod yr ymchwil yn effeithio cyn lleied â phosibl ar y cyfranogwyr trwy, er enghraifft, sicrhau bod cyfweliadau’n cael eu cynnal ar adegau/ mewn lleoliadau sy’n gyfleus i’r cyfranogwyr a thrwy ddylunio’r gweithgarwch Llyfr Lloffion fel y gall y cyfranogwyr ei gwblhau’n annibynnol ac yn effeithiol heb unrhyw anhawster  gormodol.  Yn ogystal eglurir yr ymchwil yn llawn i’r cyfranogwr fel ei fod ef/hi yn ymwybodol na fydd yn effeithio ar ei rôl broffesiynol/rhaglen RhAG. Tynnir enwau a manylion pobl o’r holl ddata cyn eu cyhoeddi. Yn ogystal bydd yr ymchwilydd yn trin yr holl ddata a grëwyd yn unol â chanllawiau a thrylwyredd academaidd y ddisgyblaeth, ac yn datgelu’r dulliau a’r fethodoleg ymchwil ym mhob cyhoeddiad i sicrhau tryloywedd wrth rannu’r ymchwil.

4. Cyfranogwyr yn dewis peidio â chymryd rhan, neu’n tynnu'n ôl o'r ymchwil. Mae’r nifer cymharol isel o gyfranogwyr yn yr elfen hon o'r ymchwil hefyd yn cario risg uchel y bydd rhai’n dewis peidio â chymryd rhan, sy'n golygu na fyddant yn cwblhau’r ymchwil. Mae hyn yn cael ei gydnabod a’i dderbyn yn nodwedd o’r math hwn o ymchwil ansoddol. 

Rheoli: Bydd yr ymchwilydd yn sicrhau bod y berthynas ymchwil yn cael ei thrafod gyda gofal a pharch er mwyn atal achosion o dynnu’n ôl ar sail camfynegi gwybodaeth neu wybodaeth anghywir. Os bydd cyfranogwr yn dewis tynnu’n ôl, bydd y penderfyniad hwn yn cael ei barchu heb ragfarnu a heb yr angen am eglurhad. Dilynir canllawiau BERA a'r Ddeddf Diogelu Data mewn perthynas â rheoli data’r cyfranogwr yn yr achos hwn.

Mae risg hefyd y bydd cyfranogwyr ymchwil yn gadael yr ysgol a/neu'r rhaglen RhAG yn ystod y prosiect ymchwil. Os digwydd hyn, chwilir am gyfranogwr arall lle bo hynny'n ymarferol, er enghraifft, os bydd mentor yn gadael ei swydd a chydweithiwr yn cymryd ei le. Gwneir newidiadau i gyfranogwyr yn glir mewn unrhyw gyhoeddiadau yn ymwneud â’r ymchwil. Os nad yw’n bosibl cael cyfranogwr arall yn yr un ysgol, chwilir am gyfranogwr arall o ysgol wahanol.

5. Bydd y nifer cymharol isel o gyfranogwyr sy’n ymwneud â’r elfen o greu llyfr lloffion o fewn y prosiect ymchwil hefyd yn effeithio ar y graddau y gall yr ymchwil gynnig canfyddiadau cyffredinoledig, ac ar y lefelau arwyddocâd. 

Rheoli: bydd y dull samplu a niferoedd y cyfranogwyr yn cael eu gwneud  yn glir yn yr adroddiadau. Gobeithir y bydd dyfnder y ddealltwriaeth yn sgil dadansoddiad mor fanwl o brofiad unigol yn darparu amgyffrediad gwerthfawr o hunaniaeth broffesiynol athrawon a hyfforddeion sy’n derbyn hyfforddiant yn y gweithle a fydd yn cynnig safbwyntiau newydd ar hyn a rhaglenni/ partneriaethau tebyg.

6. Risg o gŵyn yn erbyn yr ymchwilydd os yw cyfranogwr yn teimlo'n anesmwyth yn ystod cyfweliad neu drafodaethau; os oes gan yr ysgol bryderon ynghylch presenoldeb yr ymchwilydd naill ai ar y safle, neu’n ymchwilio i weithgareddau addysgu yn yr ysgol.

Rheoli: Bydd yr ymchwilydd yn anelu at leihau'r risg o gŵyn drwy gynnal yr ymchwil yn foesegol, yn unol â chanllawiau’r Drindod Dewi Sant a BERA, a thrwy gael cydsyniad gwybodus gwirfoddol am gyfranogiad cyn dechrau ar unrhyw gyfweliadau neu arsylwadau. Sicrheir bod pawb yn cael eu cadw’n anhysbys cyn belled ag y bo'n ymarferol, drwy storio data’n ddiogel, dileu enwau a dynodwyr a chadw data adnabod neu bersonol ar wahân i ddata ymchwil a gynhyrchir. Hysbysir y cyfranogwyr o’r broses storio data.  Yn ogystal hysbysir y cyfranogwyr o weithdrefn gwyno'r Brifysgol fel rhan o'r cydsyniad gwybodus gwirfoddol.

(dylai’r blwch hwn fynd yn fwy wrth i chi deipio)

	Risgiau i’r Brifysgol/sefydliad
Er enghraifft:  cyhoeddusrwydd gwael, colled ariannol, diogelu data

	1. Risg bosibl i enw da'r Brifysgol, os bydd yr ymchwil/ydd yn methu â dilyn canllawiau moesegol, os gwneir cwyn yn erbyn yr ymchwilydd neu os bydd yr ymchwil a gyhoeddir yn methu â bodloni safonau academaidd.

Rheoli: Bydd yr ymchwil yn cadw at Ddeddf Diogelu Data (1998), cedwir cyfranogwyr yn anhysbys, a dilynir Canllawiau Moesegol BERA ar gyfer Ymchwil Addysgol. Bydd pawb sy'n cymryd rhan wedi rhoi cydsyniad gwybodus gwirfoddol cyn cyfrannu at y gwaith ymchwil. Bydd yr holl ddata a gynhyrchir drwy gydol y broses ymchwil yn cael eu cadw'n ddienw, eu storio'n ddiogel a chedwir cyfrinachedd. Bydd yr ymchwil yn cadw at egwyddor 5 Diogelu Data, ac ni chedwir data personol am gyfnod hwy nag sy’n angenrheidiol i brosesu’r ymchwil. Caiff data eu dinistrio ar ôl hynny yn unol â’r Ddeddf Diogelu Data.

2. Risg i enw da'r brifysgol os yw’r ymchwil yn amharu mewn rhyw ffordd ar y berthynas rhwng y Drindod Dewi Sant, ERW a’r ysgolion partner sy'n cyd-ddarparu rhaglen RhAG. Byddai unrhyw adwaith negyddol o weithdrefnau ymchwil amhriodol neu gŵyn yn erbyn yr ymchwil/ydd yn cael effaith negyddol ar enw da’r Brifysgol a’i pherthynas yn y dyfodol gydag ysgolion a phartneriaid addysgol eraill.

Rheoli: Bydd yr ymchwilydd yn dilyn canllawiau moesegol wrth gynnal ymchwil fel yr amlinellwyd gan God Ymarfer Moeseg ac Integredd Ymchwil y Drindod Dewi Sant (2015-2018) a Chanllawiau Moesegol BERA ar gyfer Ymchwil Addysgol (2011). Bydd yr ymchwilydd hefyd yn cadw at y Ddeddf Diogelu Data i sicrhau bod data sy'n "ddigonol, yn berthnasol ac nid yn ormodol" yn cael eu prosesu’n deg (Deddf Diogelu Data, 1998). Bydd yr ymchwilydd yn sicrhau y bydd yr holl gyfranogwyr yn derbyn gwybodaeth sy'n esbonio diben yr ymchwil, sut y caiff y data eu defnyddio, a phwy gaiff fynediad at y data; a sicrheir cydsyniad gwybodus gwirfoddol cyn dechrau ar yr ymchwil. Bydd y cyfranogwyr yn cael gwybod am y weithdrefn gwyno briodol ar y cychwyn, fel y gellir delio ag unrhyw faterion yn gyflym, pe baent yn codi.

(dylai’r blwch hwn fynd yn fwy wrth i chi deipio)

	Canlyniadau niweidiol
Rhestrwch y mesurau a gyflwynwyd i gyfyngu ar unrhyw effeithiau neu ganlyniadau niweidiol yn sgil y gweithgarwch ymchwil, lle bo hynny’n briodol. Dylech gynnwys unrhyw brotocolau mewn argyfwng. 

	
Mae canlyniadau niweidiol posibl wedi'u rhestru uchod a nodwyd sut y rheolir y rhain. Ni ddisgwylir unrhyw ganlyniadau niweidiol ychwanegol.

(dylai’r blwch hwn fynd yn fwy wrth i chi deipio)



	Y Gwasanaeth Datgelu a Gwahardd (DBS)

	Os yw gweithgarwch ymchwil yn cynnwys plant neu oedolion agored i niwed, mae’n rhaid cael tystysgrif gan y Gwasanaeth Datgelu a Gwahardd cyn dod i unrhyw gysylltiad â’r cyfranogwyr hyn.
	


OES
	


NAC OES
	


AMH.

	
A oes tystysgrif DBS wedi’i sicrhau?

	☒
	☐
	☐



ADRAN I: Adborth, Cydsyniad a Chyfrinachedd

	Adborth
Pa adborth a roddir i’r cyfranogwyr, sut y gwneir hyn a phryd? 

	
Cynhelir sesiwn adborth anffurfiol ar gyfer cyfranogwyr yn bersonol, ar ddiwedd y flwyddyn academaidd.

 (dylai’r blwch hwn fynd yn fwy wrth i chi deipio)

	Cydsyniad gwybodus
Disgrifiwch y trefniadau i hysbysu darpar gyfranogwyr, cyn iddynt roi cydsyniad, o’r hyn mae’n ei olygu i  gymryd rhan. Disgrifiwch y trefniadau i gyfranogwyr roi cydsyniad llawn cyn i’r gwaith o gasglu data ddechrau. Os yw’n amhriodol cael cydsyniad yn y modd hwn, eglurwch sut y ceir cydsyniad a sut y cofnodir hynny.

	
Darperir taflenni gwybodaeth i gyfranogwyr, sy'n esbonio nodau a diben y gwaith ymchwil, beth fydd yn ofynnol gan y cyfranogwyr, a sut y caiff eu gwybodaeth ei defnyddio, ei storio a’i rhannu. Rhoddir cyfle i’r cyfranogwyr ofyn cwestiynau cyn rhoi cydsyniad gwybodus gwirfoddol, a rhoddir manylion cyswllt iddynt rhag ofn y bydd ganddynt ymholiad pellach, neu gŵyn. Hysbysir cyfranogwyr am eu hawl i dynnu'n ôl am unrhyw reswm, neu am ddim rheswm, ac ar unrhyw adeg" (BERA, 2011, t.6)
Rhoddir ffurflenni cydsynio. Sicrheir cydsyniad gwybodus gwirfoddol cyn dechrau ar yr ymchwil.

 (dylai’r blwch hwn fynd yn fwy wrth i chi deipio)

	Cyfrinachedd / Anhysbysrwydd
Nodwch sut y sicrheir cyfrinachedd ac anhysbysrwydd y cyfranogwyr mewn unrhyw gynnyrch. Os na chynigir anhysbysrwydd, eglurwch pam. 

	
Sicrheir bod y cyfranogwyr yn cael eu cadw’n anhysbys drwy gael gwared o ddynodwyr yn gynnar yn y broses cynhyrchu data, a defnyddio ffugenwau drwy gydol yr ymchwil ac mewn cyhoeddiadau.  Sicrheir cyfrinachedd ac anhysbysrwydd  drwy storio data’n ddiogel, yn unol â pholisi’r Drindod Dewi Sant a chanllawiau’r Ddeddf Diogelu Data, a thrwy gadw cofnodion am wybodaeth adnabod a phersonol ar wahân i'r canfyddiadau ymchwil. Bydd data electronig yn cael eu storio ar weinydd diogel ar safle’r Drindod Dewi Sant ac ar yriant fflach wedi'i amgryptio; caiff data papur eu storio mewn cwpwrdd ffeilio dan glo mewn swyddfa yn y Brifysgol, sy’n cael ei chadw ar glo pan nad yw’n cael ei defnyddio.

(dylai’r blwch hwn fynd yn fwy wrth i chi deipio)






ADRAN J: Diogelu a Storio Data

Wrth gwblhau’r adran hon cyfeiriwch at Bolisi Rheoli Data Ymchwil y Brifysgol a’r adnoddau helaeth ar dudalennau gwe Rheoli Data Ymchwil y Brifysgol (http://uwtsd.ac.uk/library/research-data-management/).
	
	YDY
	NAC YDY

	A yw’r gweithgarwch ymchwil yn cynnwys data personol (yn ôl diffiniad y Ddeddf Diogelu Data)?

mae “data personol” yn golygu ‘data sy’n ymwneud ag unigolyn byw y gellir ei adnabod - 
(a) o’r data hynny, neu
(b) o’r data hynny a gwybodaeth arall sydd ym meddiant y rheolydd data neu sy’n debygol o ddod i’w feddiant. Mae’n cynnwys unrhyw fynegiant o farn am yr unigolyn, ac unrhyw arwydd o fwriadau’r rheolydd data neu unrhyw un arall mewn perthynas â’r unigolyn.
	☒
	☐

	Os YDY, rhowch ddisgrifiad o’r data ac eglurwch pam mae angen casglu’r data hyn:

	
Gallai’r llyfrau lloffion a gynhyrchir gan y cyfranogwyr gynnwys data personol megis delweddau, enwau a dynodwyr eraill. Tynnir yr enwau ac ati o’r data ar gyfer eu cyhoeddi.
Bydd ffurflenni cydsynio hefyd yn cynnwys data personol, ac yn cael eu trin yn gyfrinachol.

(dylai’r blwch hwn fynd yn fwy wrth i chi deipio)

	A yw’n cynnwys data personol sensitif (yn ôl diffiniad y Ddeddf Diogelu Data)?

Mae “data personol sensitif” yn golygu data personol sy’n cynnwys gwybodaeth am -
(a)  tarddiad hiliol neu ethnig y gwrthrych data,
(b)  ei farn wleidyddol,
(c)   ei gredoau crefyddol neu gredoau eraill o natur debyg,
(d)  a yw’n aelod o undeb llafur (yn un ôl ystyr Deddf yr Undebau Llafur a Chysylltiadau Llafur (Cydgrynhoi) 1992),
(e) ei iechyd neu’i gyflwr corfforol neu feddyliol,
(f)   ei fywyd rhywiol,
(g)  cyflawni unrhyw drosedd ganddo, neu honni cyflawni trosedd ganddo, neu
(h) unrhyw achos am unrhyw drosedd a gyflawnwyd ganddo neu yr honnwyd iddi gael ei chyflawni ganddo, diddymu achos o’r fath neu ddedfryd unrhyw lys mewn achos o’r fath.
	☐
	☒

	Os YDY, rhowch ddisgrifiad o’r data ac eglurwch pam mae angen casglu’r data hyn:

	
(dylai’r blwch hwn fynd yn fwy wrth i chi deipio)



	A fydd y gweithgarwch ymchwil yn cynnwys storio data personol ar un o’r canlynol:
	BYDD
	NA FYDD

	Ffeiliau llaw (h.y. ar ffurf papur)?
	☒
	☐

	Cyfrifiaduron y brifysgol?
	☒
	☐

	Cyfrifiaduron cwmnïau preifat?
	☐
	☒

	Cyfrifiaduron cartref neu bersonol eraill?
	☐
	☒

	Gliniaduron / CDs / disgyrwyr cludadwy / cofbinnau?
	☒
	☐

	Storio yn y “cwmwl” neu wefannau?
	☐
	☒

	Arall – noder:

	☐
	☒

	Yn achos yr holl ddata a storir, eglurwch y mesurau sydd yn eu lle i sicrhau cyfrinachedd y data, yn cynnwys manylion diogelu’r data gan gyfrinair, eu hamgryptio a’u gwneud yn ddienw:

	
Sicrheir bod y cyfranogwyr yn cael eu cadw’n anhysbys drwy gael gwared o ddynodwyr yn gynnar yn y broses cynhyrchu data, a defnyddio ffugenwau drwy gydol yr ymchwil ac mewn cyhoeddiadau.  

Sicrheir cyfrinachedd ac anhysbysrwydd  drwy storio data’n ddiogel, a thrwy gadw cofnodion am wybodaeth adnabod a phersonol ar wahân i'r canfyddiadau ymchwil. Bydd data electronig yn cael eu storio ar weinydd diogel yng Nghofrestrfa Prifysgol Cymru, yn unol â Gweithdrefn Rheoli Cofnodion y Drindod Dewi Sant a’r Polisi Rheoli Data Ymchwil. Yn ogystal bydd yr ymchwilydd yn storio data electronig ar yriant fflach wedi’i amgryptio yn ystod gwaith  maes. Bydd data papur yn cael eu storio’n ddiogel mewn cwpwrdd ffeilio dan glo yn swyddfa’r ymchwilydd  ar safle’r Drindod Dewi Sant, sy’n cael ei chadw ar glo pan nad yw’n cael ei defnyddio.

(dylai’r blwch hwn fynd yn fwy wrth i chi deipio)

	A fydd y gweithgarwch ymchwil yn cynnwys unrhyw rai o’r gweithgareddau canlynol:
	BYDD
	NA FYDD

	Trosglwyddo data electronig mewn unrhyw ffurf?
	☐
	☒

	Rhannu data ag eraill yn y Brifysgol?
	☒
	☐

	Rhannu data â sefydliadau eraill?
	☒
	☐

	Allforio data y tu allan i’r Undeb Ewropeaidd neu fewnforio data o’r tu allan i’r Deyrnas Unedig?
	☐
	☒

	Defnyddio cyfeiriadau, codau post, ffacsys, e-byst neu rifau ffôn personol?
	☐
	☒

	Cyhoeddi data a allai ganiatáu adnabod unigolion?
	☐
	☒

	Defnyddio system rheoli data?
	☐
	☒

	Archifo data?
	☒
	☐

	Os atebwyd BYDD i unrhyw gwestiwn, rhowch fanylion llawn, gan egluro sut y caiff hyn ei wneud yn unol â’r Ddeddf Diogelu Data (a/neu unrhyw drefn ryngwladol gyfatebol):

	
Rhennir data dienw gyda’r Deon Cysylltiol, Ymchwil a Throsglwyddo Gwybodaeth, a rhennir peth data dienw cryno gydag ERW.
Ni rennir unrhyw ddata ‘crai’

Gwneir copi wrth gefn o’r data electronig a storir ar weinydd diogel y Drindod Dewi Sant, ac yna’u harchifo ar ôl eu defnyddio

(dylai’r blwch hwn fynd yn fwy wrth i chi deipio)



	Rhestrwch bawb fydd â hawl gweld y data a gynhyrchir trwy’r gweithgarwch ymchwil:

	
Aelod Staff XXXX XXXXX

Hawl gweld data dienw: 
Dr XXXXX XXXXX Deon Cysylltiol Ymchwil a Throsglwyddo Gwybodaeth, y Gyfadran Addysg a Chymunedau
Cydweithwyr yn XXXXXX XXXXX XXXXXX
(dylai’r blwch hwn fynd yn fwy wrth i chi deipio)

	Rhestrwch bawb fydd â rheolaeth o’r data a gynhyrchir trwy’r gweithgarwch ymchwil ac a fydd yn gweithredu fel ceidwad y data:

	
Aelod Staff XXXX XXXXX
(dylai’r blwch hwn fynd yn fwy wrth i chi deipio)

	Rhowch fanylion y trefniadau storio data, yn cynnwys ble caiff y data eu storio, am ba hyd, ac ym mha ffurf. A fydd y data’n cael eu harchifo – os felly, sut ac os na, pam.  

	
Bydd data electronig yn cael eu storio ar weinydd diogel yn y Drindod Dewi Sant, yn unol â Gweithdrefn Rheoli Cofnodion y Drindod Dewi Sant a’r Polisi Rheoli Data Ymchwil. Yn ogystal bydd yr ymchwilydd yn storio data electronig ar yriant fflach wedi’i amgryptio yn ystod gwaith  maes. Bydd data papur yn cael eu storio’n ddiogel mewn cwpwrdd ffeilio dan glo yn swyddfa’r ymchwilydd  ar safle’r Drindod Dewi Sant, sy’n cael ei chadw ar glo pan nad yw’n cael ei defnyddio.
Gwneir copi wrth gefn o’r data a storir ar weinydd diogel y Drindod Dewi Sant, ac yna’i archifo ar ôl ei ddefnyddio. 
[bookmark: WfTarget]Llunnir Cynllun Rheoli Data ar gyfer yr ymchwil hwn, gan gymryd i ystyriaeth y gofynion ar gyfer darparu Mynediad Agored, a dinistrio data yn unol â’r Ddeddf Diogelu Data.

(dylai’r blwch hwn fynd yn fwy wrth i chi deipio)


 

ADRAN K: Datganiad

	Mae’r wybodaeth rwyf wedi’i chyflwyno yn gywir ac yn gyflawn hyd eithaf fy ngwybodaeth. Rwyf wedi ceisio dynodi unrhyw risgiau a phroblemau sy’n gysylltiedig â’r gweithgarwch ymchwil ac rwyf yn cydnabod f’ymrwymiadau innau a hawliau’r cyfranogwyr. 

Wrth gyflwyno’r cais hwn cadarnhaf drwy hyn fy mod yn ymrwymo i sicrhau y bydd y gweithgarwch ymchwil a enwir uchod yn bodloni  Cod Ymarfer Moeseg ac Integredd Ymchwil y Brifysgol.

	Llofnod yr ymgeisydd: 
	Aelod Staff xxxxxxxx
	Dyddiad: 
	Xx/xx/xxxx



I fyfyrwyr: 
	Cyfarwyddwr Astudiaethau/Goruchwyliwr:
	

	Llofnod: 
	


	Dyddiad: 
	



I staff:
	Pennaeth Ysgol/Deon Cynorthwyol:
	Deon Ymchwil

	Llofnod: 
	XXXXXX XXXXXXX


	Dyddiad: 
	XX/XX/XXXX




Rhestr Wirio: Cwblhewch y rhestr wirio isod i sicrhau eich bod wedi cwblhau’r ffurflen yn unol â’r canllawiau ac wedi atodi unrhyw ddogfennaeth sy’n ofynnol:
	☒
	Rwyf wedi darllen y nodiadau canllaw a ddarperir cyn cwblhau’r ffurflen.

	☒
	Rwyf wedi cwblhau HOLL ADRANNAU PERTHNASOL y ffurflen yn llawn.

	☒
	Cadarnhaf fod y gweithgarwch ymchwil wedi’i gymeradwyo mewn egwyddor.

	☐
	Rwyf wedi atodi copi o’r gymeradwyaeth derfynol/interim gan sefydliad allanol (lle bo’n briodol).

	☐
	Rwyf wedi atodi asesiad risg llawn (a HEB gwblhau Adran H y ffurflen hon) (lle bo’n briodol)

	☒
	Rwy’n deall mai fy nghyfrifoldeb i yw sicrhau y bydd y gweithgarwch ymchwil a enwir uchod yn bodloni Cod Ymarfer Moeseg ac Integredd Ymchwil y Brifysgol.

	☒
	Cyn cychwyn casglu data rwy’n deall ei bod yn rhaid i’r holl ddogfennau sydd wedi’u hanelu at ymatebwyr (yn cynnwys taflenni gwybodaeth, ffurflenni cydsynio, holiaduron, rhaglenni cyfweliadau ac ati) gael eu cadarnhau gan y Cyfarwyddwr Astudiaethau/Goruchwyliwr, y tiwtor modwl neu’r Pennaeth Ysgol.



.

